钦定古今图书集成/明伦汇编/官常典/第101卷 > 庆成王表栾
## 钦定古今图书集成/明伦汇编/官常典/第101卷 > 庆成王表栾

按《明外史·晋恭王传表》：“栾庆成，端顺王奇浈子，温穆
王锺溢孙也。朴茂寡言，孝友，好文学。嘉靖三十年，寿
八十，诏书嘉奖，赉以金帛。辅国将军奇添，端顺王弟
也，早卒。夫人王氏，守节奉姑六十馀年，世宗时以节
孝旌。”又：“温穆王曾孙中尉知。”病笃，淑人贺氏欲先
死以殉，取澒一勺咽之。左右方救夺，贺曰：“澒毒入脏
腑，无可救理。即可救，我必死。”遂绝食饮，竟与知。同
时卒，表栾为奏闻。礼官按典无旌命妇例，世宗特命
旌之，谥曰“贞烈。”